افغانستان کې دوسله والو په ډزو دنيټو دوه پوځيان مړۀ
په دوؤ اوونو کې هم په دغه رقم پيښو کې دنيټو شپږ عسکر وژل شوي. له دې وړاندې دامريکا دوه پوځي صلاح کاران دفرورۍ په 25مه نيټه دافغانستان دکورنو چارو په وزارت کې دخپل دفتر دننه وژل شوي وؤ
دنيټو وئيلي په جنوبي افغانستان کې ددوؤ کسانو په ډزو دنړيوالو ځواکونو دوه عسکر وژل شوي. نيټو وائي په دغو دوؤ وسله والو کې يو دافغان پوځ يونيفارم اغوستى ؤ په افغانستان کې ميشتو دنيټو ځواکونو وئيلي دي په جنوبي افغانستان کې ددوؤ کسانو په ډزو دنړيوالو ځواکونو دوه عسکر وژل شوي. نيټو وائي ددغو دوؤ وسله والو څخه يو دافغان پوځ يونيفارم اغوستى ؤ. په دوؤ اوونو کې هم په دغه رقم پيښو کې دنيټو شپږ عسکر وژل شوي. له دې وړاندې دامريکا دوه پوځي صلاح کاران دفرورۍ په 25مه نيټه دافغانستان دکورنو چارو په وزارت کې دخپل دفتر دننه وژل شوي وؤ. په عين حال کې افغانستان کې ميشتو ائتلافي ځواکونو وئيلي دي دافغانستان په وزارتونو کې دگمارل شوؤ ځينو غيرملکي صلاح کارانو دواپسۍ عمل پيل شوى دى. دامريکې دواک لاندې بگرام هوائي اډه کې دقران پاک دبې حُرمتۍ له امله په 25مه فرورۍ په کابل کې دکورنو چارو دوزارت په ودانۍ کې ددوؤ امريکائي افسرانو دوژل کيدو څخه وروستو په ټولو سرکاري دفترونو کې کارکوونکو په سوونو صلاح کارانو ته دکار بندولو وينا شوې وه. دامريکائي ځواکونو يو وياند ليفټننټ کرنل جمي کمنگز دزيارت په ورځ نړيوالې خبري شبکې ايسوسي ايټډ پريس ته وئيلي په افغانستان کې دنړيوالو ځواکونو کمانډر دڅو افسرانو دافغان وزارتونو څخه دبيرته رابللو منظوري ورکړې ده. هغه په دغه لړ کې نور جزئيات نۀ دي په ډاگه کړي. دافغانستان په بيلا بيلو وزارتونو کې دبهرنو صلاح کارانو دگمارنې مقصد دافغان حکومت کارکردگي ښه کول او دامنيتي چارو افغان ځواکونو ته په لاس کې دورکولو دپاره دافغاني امنيتي ځواکونو توان کې اضافه کول دي